సియాటెల్
గ్రేట్ రిసెషన్ తరువాత సియాటెల్ లో తిరిగి ఆర్థిక పురోగతి మొదలైంది. అమెజాన్.కాం ప్రధానకార్యాలయాన్ని నార్త్ బీకాన్ హిల్ (సియాటెల్) నుండి సౌత్ లేక్ యూనియన్ (సియాటెల్) కు మార్చి, వేగంగా విస్తరించారు. 2010 నుండి ఐదు సంవత్సరాల కాలంలో ఏడాదికి సగటున 14, 511 చొప్పున నగర జనాభా పెరిగింది. నగరంలో నిరుద్యోగం 9% నుండి 3.6%కి తగ్గింది. నగరంలో 2,800 మంది నివాసగృహాలు లేనివారు ఉన్నారు. 45,000 కుంటుంబాలు తమ ఆదాయంలో సగం నివాసగృహం కొరకు వ్యయం చేస్తున్నారు. సియాటెల్ రష్ అవర్ ట్రాఫిక్ జామ్ దేశంలో 6వ స్థానంలో ఉంది.
సియాటెల్ నగర విస్తీర్ణం 83.9 చదరపు మైళ్ళు. యు.ఎన్. నగరాలలో 5,00,000 పైచిలుకు జనాభా కలిగిన నగరాల్లో అన్నిటికన్నా ఉత్తరాన ఉన్న నగరం ఇదే. భౌగోళికంగా కొండలమయంగా ఉంటుంది. నగరంలో ఫస్ట్ హిల్, కాపిటల్ హిల్, వెస్ట్ సియాటెల్, బీకాన్ హిల్, మంగోలియా, డెన్నీ హిల్ మరియు క్వీన్ అన్నే మొదలైన పలు కొండలు ఉన్నాయి. ఒలింపిక్ పర్వతాల వెంట ఉన్న కిట్సాప్ మరియు ఒలింపిక్ ద్వీపకల్పాలు పుగెట్ సౌండ్ ప్రాంతానికి పశ్చిమంలో ఉన్నాయి. కాస్కేడ్ పర్వతశ్రేణి సమ్మామిష్ సరోవరం వాషింగ్టన్ తూర్పున ఉన్నాయి. నగరంలో 5,540 ఎకరాల పార్కులు ఉన్నాయి.
సియాటెల్
యునైటెడ్ స్టేట్స్‌లో అత్యంత స్వేచ్ఛాయుతమైన నగరంగా సియాటెల్‌కు ప్రత్యేకత ఉంది. "స్వలింగ వివాహాల"కు ప్రోత్సాహం అందించడంలో సియాటెల్ ఉత్సాహం చూపుతుంది. సియాటెల్ 2012 యు.ఎస్. జనరల్ ఎన్నికలలో రిఫరెండం 74 అనుమతికి మద్దతుగా వాషింగ్టన్ రాష్ట్రంలో గే వివాహాలకు చట్టబద్ధత ఇచ్చే ప్రతిపాదనకు అనుకూలంగా అత్యధిక మెజారిటీతో ఓటువేసారు. అదే ఎన్నికలలో సియాటెల్ ప్రజలు రిక్రియేషన్ కొరకు గంజాయిని ఉపయోగించడం రాష్ట్రంలో చట్టబద్ధం చేయడానికి మద్దతు తెలిపారు. వాయవ్య పసిఫిక్ ప్రాంతంలోని అత్యధిక ప్రాంతాలలో ఉన్న మాదిరిగా సియాటెల్ నగర ప్రజలలో చర్చికి హాజరయ్యే వారిసంఖ్య తక్కువ ఉండడమే కాక, నగరంలో నాస్తికుల సంఖ్య కూడా అధికంగా ఉంది., సియాటెల్ నగరంలో మిగిలిన అమెరికన్ నగరాలకంటే చర్చి హాజరు, మతవిశ్వాసం మరియు రాజకీయ ప్రభావం కలిగిన మతనాయకుల సంఖ్య తక్కువగా ఉంటుంది. సియాటెల్‌లో వెబ్ ఆధారిత " సియాటెల్ పోస్ట్ -ఇంటెలిజెన్సర్, పలు ఆన్‌లైన్ దినపత్రికలు (పబ్లికోలా మరియు క్రాస్ కట్.కాం), ది స్ట్రేంజర్ (ప్రత్యామ్నాయ లెఫ్ట్- లీనింగ్ వీక్లీ), సియాటెల్ వీక్లీ మరియు పలు వివాదాస్పదమైన వార్తల ప్రచురణలు, రెండు పర్యావరణ పత్రికలు, వరల్డ్ చేంజింగ్ గ్రిస్ట్ ఆర్గనైజేషన్ మొదలైన అభివృద్ధి చెందిన ప్రత్యామ్నాయ ప్రెస్ ఉంది. 2012 జూలైలో సియాటెల్ "ఫ్లాస్టిక్ షాపింగ్ బ్యాగులను రద్దు చేసింది. 2014 లో కనీస వేతనం గంటకు 15 అమెరికన్ డాలర్లు ఇవ్వాలని సియాటెల్ నగరంలో ఆర్డినెన్స్ పాస్ చేయబడింది. 2014 అక్టోబర్ 6 న సియాటెల్ కొలంబస్ డే స్థానంలో " ఇండిజినస్ పీపుల్స్ డే " ను (సియాటెల్ నేటివ్ అమెరికన్ కమ్యూనిటీని గౌరవిస్తూను, అలాగే క్రిస్టోఫర్ కొలంబస్ వారసత్వం విషయంలో తలెత్తిన వివాదాల కారణంగాను) అధికారికంగా ప్రకటించింది.